armvectores/hy_wikipedia_2023 huggingface dataset:
Զիմբաբվեի նահանգներ

Զիմբաբվեի նահանգներ (անգլ.՝ Provinces of Zimbabwe)։ Ներկայումս Զիմբաբվեն ունի տաս նահանգ, որոնցից երկուսը գավառական կարգավիճակ ունեցող քաղաքներ են։ Զիմբաբվեն ունիտար պետություն է, և նրա նահանգներն իրականացնում են միայն այն լիազորությունները, որոնք ընտրում է կենտրոնական կառավարությունը։ Մարզերը բաժանվում են շրջանների, իսկ շրջանները՝ բաժանմունքների։

Զիմբաբվեի Սահմանադրությունը սահմանում է նահանգային կառավարումն ու լիազորությունները։ 1988թ․-ի սահմանադրական փոփոխություններից հետո նահանգները ղեկավարվում էր Զիմբաբվեի նախագահի կողմից ուղղակիորեն նշանակված նահանգապետը։ Թեև մարզպետները գործնականում մնում են որպես մարզային գործերի պետնախարարներ, սակայն 2013 թվականին սահմանադրական փոփոխություններից ի վեր տեխնիկապես այլևս մարզպետներ չկան։ 2013թ-ի Սահմանադրությունը նաև կոչ է անում անհարժեշտության դեպքում վեր հանել կառավարական լիազորություններն ու պարտականոությունները, չնայած Զիմբաբվեի ընդդիմադիր կուսակցությունները պնդում են, որ կենտրոնական կառավարությունը դեռ պետք է կատարի իր պարտականությունները։
1890-ական թվականներին Ռոդեզիայում Ընկերության կարգի հաստատմամբ երկիրը բաժանվեց երկու գավառների՝ Մատաբելլանդն արևմուտքում և Մաշոնալանդը՝ արևելքում։ Բրիտանական գաղութատիրական իշխանության ներքո՝ որպես Հարավային Ռոդեզիա, գաղութը բաժանված էր հինգ գավառների։ Ավելի ուշ, Ռոդեզիայի կառավարությունը մարզերի թիվն ընդարձակեց յոթի՝ Մանիկալենդ, Հյուսիսային և Հարավային Մատաբելլանդ, Հյուսիսային և Հարավային Մաշոնալենդ, Միդլենդս և Վիկտորիա (ներկայումս՝ Մասվինգո)։ 1980-ական թվականներին Հյուսիսային և Հարավային Մաշոնալանդ վերակազմավորվեց երեք նահանգներում՝ դառնալով Կենտրոնական Մաշոնալանդ, Հյուսիսային և Հարավային Մաշոնալանդ։ 1997-ին ստեղծվել են ամենաերիտասարդ նահանգները՝ Բուլավայոն և Հարարան։


== Տե՛ս նաև ==
Զիմբաբվե
Զիմբաբվեի վարչական բաժանում
Զիմբաբվեի նախագահ
Զիմբաբվեի դրոշ


== Ծանոթագրություններ ==

4.Zimbabwe census2012 https://www.citypopulation.de/Zimbabwe-Cities.html


== Արտաքին հղումներ ==
Provinces of Zimbabwe - Statoids.com
Բոզաստան

Բոզաստան  (պարսկերեն՝ بزاستان), գյուղ է Իրանի Գիլան նահանգի Մաչիան համայնքում։ Ըստ 2006 թվականի Իրանի մարդահամարի գյուղում 13 ընտանիք կար, բնակչությունը՝ 43 մարդ։


== Ծանոթագրություններ ==
Ջավախք (թերթ)

Անվան այլ կիրառումների համար տե՛ս՝ Ջավախք (այլ կիրառումներ)Ջավախք, գրական-հասարակական երկշաբաթաթերթ։ Լույս է տեսել 1913-1916 թվականներին, Ախալքալաքում։
Խմբագիր-հրատարակիչ՝ Վ․ Շահպարոնյան։ Գավառի անդրանիկ հայերեն պարբերականը։ Փորձել է նպաստել լուսավորության տարածմանը, արծարծել սոցիալ-տնտեսական խնդիրներ, սոցիալիստական գաղափարախոսություն տարածել աշխատավորության շրջանում։ Գործունեության կարևոր ասպարեզներն էին գրականությունն ու մշակույթը, կրթական գործը։
Տպագրել է գեղարվեստական ստեղծագործություններ, բանասիրական, մանկավարժական, բարոյախոսական հոդվածներ։ «Թատրոն» մշտական խորագիրը ծանոթացրել է թատրոնի և դրամատուրգիայի նորություններին։ «Ջավախքը» լուրջ ավանդ ունի գավառի բանահյուսության նմուշների հավաքման ու մշակման գործում։
Սան Մարինո (քաղաք)

Անվան այլ կիրառումների համար տե՛ս՝ Սան Մարինո (այլ կիրառումներ)Սան Մարինո (իտալերեն՝ Città di San Marino), Սան Մարինո պետության մայրաքաղաքը, որը գտնվում է Ադրիատիկ ծովից ոչ հեռու տեղակայված Ապենինյան թերակղզու վրա։ Բնակչությունը՝ 4,128 մարդ (2013 թվականի հոկտեմբերի 31-ի դրությամբ)։ Քաղաքը տեղակայված է Մոնթե Տիտանո լեռների վրա։ Քաղաքը հիմնադրվել է 301 թվականին որմնադիր Մարինոյի կողմից, ով Մոնթե Տիտանոյի քարանձավում ստեղծել է ազատ որմնադիրների համայնքը։
Սան Մարինոյում են գտնվում կառավարությունը, պետական հաստատությունները, տպագրությունը, թերթերի խմբագրությունները։
Բժշկական սպասարկումը և դպրոցական կրթությունն անվճար է։ Քաղաքում գործում են մի քանի տարրական և միջնակարգ դպրոցներ, վարժարան, մասնագիտական ուսումնարան։
1932 թվականին այստեղ կառուցվել է էլեկտրական երկաթուղային գիծ (Սան Մարինոն միացնում է իտալական Ռիմինի քաղաքի հետ)։ Երկաթուղու երկարությունը 32 կմ է, որոնցից 17 կմ-ը անցնում է Մոնթե Տիտանո լեռան միջով։


== Վարչական բաժանում ==
Սան Մարինոն բաժանվում է 7 համայնքների՝

Կա-Բերլոնե (իտալերեն՝ Cà Berlone)
Կանեպա (իտալերեն՝ Canepa)
Կասոլե (իտալերեն՝ Casole)
Կաստելարո (իտալերեն՝ Castellaro)
Մոնտալբո (իտալերեն՝ Montalbo)
Մուրատա (իտալերեն՝ Murata)
Սանտա Մուստիոլա (իտալերեն՝ Santa Mustiola)


== Տուրիստական տեսարժան վայրեր ==

Հիմնական տուրիստական տեսարժան վայրերը գտնվում են Սան Մարինո քաղաքի պատմական կենտրոնում։

Երեք աշտարակներ (Գուաիտա, Չեստա, Մոնտալե)
Սան Մարինոյի բազիլիկ
Պալացո Պուբլիկո
Ազատության հրապարակ
Սան Մարինոյի պետական թանգարան


== Քույր-քաղաքներ ==
 Սան Լեո, Իտալիա
 Ռաբ, Խորվաթիա
 Ռյոննե, Դանիա
 Սքրենթոն, ԱՄՆ


== Տես նաև ==
Սան Մարինո
Սան Մարինոյի ռմբակոծություն


== Ծանոթագրություններ ==
Մուխամետովո

Մուխամետովո (ռուս.՝ Мухаметово, բաշկիրերեն՝ Мөхәмәт), գյուղ Ռուսաստանի Բաշկորտոստան հանրապետության Բելորեցկի շրջանի կազմում։
Բնակչությունը 2009 թվականին գրանցված տվյալներով կազմում էր 298 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ghost Story Games

Ghost Story Games, ամերիկայն ընկերություն, որը զբաղվում է վիդեոխաղերի մշակմամբ։ Տեղակայված է Մասսաչուսեթ նահանգում և ընկերությունը զբաղվում է Քեն Լեվինի կողմից։ Ghost Story Games համարվում է Irrational Games-ի ռեբրենդինգը։ Իսկ Irrational Games-ը Take-Two Interactive-ի նոր ստուդիան է։ Ռեբրենդինգը ստուդիաի համար դարձավ թարմ սկիզբ, քանի-որ այդ դեպքում ծրագրավորողները հնարավորութույն ստացան աշխատել միայն սյուժետային թեքում ունեցող խաղերի վրա։


== Պատմություն ==
Ընկերությունը հիմնադրեվել 2017 թվականին։ Մինչ այդ Irrational Games-ը իր հաշվին գրանցած ուներ մի քանի հաջող թողարկված խաղեր՝ BioShock և BioShock Infinite-ը, երկուսն էլ թողարկվել են Քեն Լեվինի ղեկավարման ընթացքում։ Լեվինը պատմեց թե, որքան սթրեսային է եղել BioShock Infinite վերնագրի որոշումը, և որոշեց վճռականորեն կրճատել ստուդիան, հանուն «հարթ կառուցվածք ստեղծելուն և խաղացողների հետ ուղիղ հարաբերություններ կառուցելուն։ Շատերին այն կհիշեցին թե ինչպես ենք մենք սկսել՝ փոքր թիմ, որը ստեղծում է խաղեր հիմանական լսարանի համար»։ Այն ժամանակ, երբ Լեվինը մտածում էր իր գործերի համար նոր սատարտափի ստեղծման մասին, Take-Two-ը համոզեց Լեվինին, որ նրանց լավագույն տեղը իր ստուդիայում է։
2017 թվականի վերջին հայտնի դարձավ Sci-fi խաղի մշակման մասին, որը իրենից ներկայացնում էր Immersive sim էլեմենտներով հրաձգություն առաջին դեմքից, որը աշխատում էր  Unreal Engine 4 խաղային շարժիչով։
2020 թվականի փետրվարի տվյալներով ստուդիայում աշխատում են ընդամենը 37 մարդ։


== Ծանոթագրություններ ==


== Հղղումներ ==
Ստուդիաի պաշտոնական կայքը
Շարակնոց

Շարակնոց, շարականների ժողովածու։ Շարակնոցի կարգավորման ու հարստացման գործում խոշոր դեր ունի Ներսես Շնորհալին։ Մեզ են հասել բազմաթիվ ձեռագիր շարականներ, 14-րդ դարի Շարակնոց (Երևանի Մեսրոպ Մաշտոցի անվ․ Մատենադարան, ձեռ․ 1595), որոնցում երգերը դասավորված են ըստ եկեղեցական տարեկան տոների կամ ըստ ձայնեղանակների («Ձայնքաղ Շարականներ»)։
Լրիվ վիճակում պահպանված խազերով գրված ձեռագիր շարականներից հնագույնը թվագրվում է 13-րդ դարին։ Առաջին անգամ խազերով գրված շարականը տպագրվել է 1664 թվականին, Ամստերդամում, նոր հայկական նոտագրությամբ՝ 1875 թվականին, Վաղարշապատում (կազմ․ Ն․ Թաշճյան), եվրոպական նոտագրությամբ՝ 1954-1976 թվականներին, Վենետիկում (խազագրող՝ Ղ․ Տայյան)։
Տուլո

Տուլո (ֆր.՝ Toulaud), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 1671 մարդ, բնակչության խտությունը` 48.11 մարդ/կմ²։ Բնակավայրը զբաղեցնում է 34.73 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ-արևելք, Լիոն քաղաքից` 100 կմ հարավ, Պրիվա քաղաքից` 25 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1128 աշխատունակ (15-64 տարեկան) բնակիչ, որոնցից ակտիվ էին 836-ը, իսկ ոչ ակտիվները` 292։ Ակտիվության ցուցանիշը կազմում է 74,1 %։ 836 աշխատունակ մարդկանցից աշխատել է 783 անձ (409 տղամարդ և 374 կին)։ Գործազուրկ են եղել 53 անձ (30 տղամարդ և 23 կին)։ 292 անաշխատունակներից 116-ը եղել են աշակերտներ կամ ուսանողներ, 99-ը` թոշակառուներ, իսկ 77-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աֆրիկյան գաճաճ իժ

Աֆրիկյան գաճաճ իժ (լատ.՝ Bitis peringueyi), աֆրիկյան իժերի ցեղախմբի թունավոր օձ։
Ընդհանուր երկարությունը կազմում է միջինը 20-25 սմ, առավելագույն երկարությունը՝ մինչև 32 սմ։ Էգերն ավելի երկար և ծանր են արուներից։ Գլուխը լայն է, հարթ, իրանը՝ հաստ։ Աչքերի վերևում ոչ մի արտահայտիչ թեփուկ չկա։ Ունի մոխրագույն կամ կարմրադեղնավուն երանգ, մուգ կետերի երեք երկայնակի շարք։ Պոչի ծայրը սովորաբար սև է։ Սիրում է ավազային անապատներ։ Շարժվում է «կողային ընթացքի» միջոցով, իսկ վտանգի ժամանակ արագ թաքնվում է ավազի մեջ՝ իրանի արագ և վիբրացիոն շարժման օգնությամբ։ Ակտիվ է մթնշաղին և գիշերը։ Ցերեկը թաքնվում է՝ ծածկվելով ավազի մեջ, հիմնականում թփերի ստվերում է լինում։ Սակայն աչքերը, քթանցքները և պոչի ծայրը ավազից դուրս են լինում։ Սնվում է մանր մողեսներով։
Խայթելու ժամանակ թույնի քանակն աննշան է, դրա համար էլ մողեսները սատկում են խայթելուց միայն 10-20 րոպե հետո։ Մարդու մոտ միայն այտուց և տեղային ցավ է առաջանում՝ առանց մահվան ելքի։ Ձվադրող օձ է։ Էգը ունենում է 10 ձագ՝ 10-13 սմ երկարությամբ։ Տեսակը տարածված է Անգոլայում և Նամիբիայում։ Բնակվում է Նամիբ անապատում և հարակից շրջաններում։


== Գրականություն ==
McDiarmid, R.W.; Campbell, J.A. & Touré,T.A. 1999. Snake species of the world. Vol. 1. Herpetologists’ League, 511 pp.
Dobiey, M. & Vogel, G. 2007. Venomous Snakes of Africa/Giftschlangen Afrikas. Terralog 15, Edition Chimaira, Frankfurt am Main, 150 pp.


== Ծանոթագրություններ ==


== Արտաքին հղումներ ==
Աֆրիկյան գաճաճ իժ
Самая маленькая змея
Շատոմեյան (կանտոն)

Շատոմեյան (ֆր.՝ Châteaumeillant), Ֆրանսիայի կանտոն է, գտնվում է Կենտրոն շրջանում։ Շեր դեպարտամենտի կանտոնն է։ Մտնում է Սենտ Աման Մոնտրոն օկրուգի մեջ։ Համաձայն 1999 թվականի մարդահամարի կանտոնի բնակչությունը 5523 մարդ էր։Կանտոնի համարը 1809 է։ Կանտոնում կա 11 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Պալչինցի (գյուղ, Վոլոչիսկի շրջան)

Պալչինցի (ուկրաիներեն՝ Пальчинці), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Պալչինցի գյուղում բնակվում էր 9 մարդ։ Բնակավայրը զբաղեցնում է 0,15 կմ² տարածք։ Բնակչության խտությունը կազմում էր 60 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սլագելսե (կոմունա)

Սլագելսե (դան․՝ Slagelse Kommune), դանիական կոմունա Զելանդիա մարզի կազմի մեջ։ Տարածքը՝ 567,34 կմ², ինչը կազմում է Դանիայի ողջ տարածքի 1,32 %-ը՝ առանց Գրենլանդիայի և Ֆարերյան կղզիների։ 2008 թվականի հունվարի 1-ի տվյալներով՝ բնակչությունը 77457 մարդ է (տղամարդիկ՝ 38365, կանայք՝ 39092, օտարերկրացիներ՝ 3354)։


== Պատմություն ==
Կոմունան ձևավորվել է 2007 թվականին հետևյալ կոմունաներից.

Հասհոյ (Hashøj)
Կորսյոր (Korsør)
Սկելսկյոր (Skælskør)
Սլագելսե (Slagelse)


== Երկաթուղային կայարաններ ==
Դալմոսե (Dalmose)
Հավրեբյերգ (Havrebjerg)
Կորսյոր (Korsør)
Սկելսկյոր (Skælskør)
Սլագելսե (Slagelse)


== Պատկերասրահ ==

		
		
		


== Արտաքին հղումներ ==
Սլագելսեն borger.dk կայքում(չաշխատող հղում)(դան.)
Պաշտոնական կայք
Գորնոստաևո (գյուղ, Կոլոմենսկի շրջան)

Գորնոստաևո (ռուս.՝ Горностаево), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2006 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Իսպանիան Նոր ալիք երգի մրցույթում

Իսպանիան Նոր Ալիք երգի մրցույթին մասնակցում է 2002 թվականից։ Առաջին անգամ Իսպանիան այս մրցույթում ներկայացրել է Մարինան։


== Մասնակցություններ ==


== Արտաքին հղումներ ==
Մրցույթի պաշտոնական կայքը
Չերնոե (գյուղ, Վյազեմսկի շրջան)

Չերնոե (ռուս.՝ Черное), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 362 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Թաշա դի Վաշկոնսելուշ

Թաշա դի Վաշկոնսելուշ (անգլ.՝ Tasha de Vasconcelos, օգոստոսի 15, 1966(1966-08-15), Բեյրա (Մոզամբիկ), Մոզամբիկ), պորտուգալա-անգլիական ծագմամբ ֆոտոմոդել և դերասանուհի։


== Կենսագրություն ==
Թաշա դի Վաշկոնսելուշը ծնվել է 1966 թվականի օգոստոսի 15-ին Բեյրա քաղաքում (Մոզամբիկ)։ Աֆրիկայում տեղի ունեցող հասարակական անկարգությունների պատճառով ընտանիքը տեղափոխվել է Կանադա, որտեղ Թաշան բրիտանական Կոլումբիայի համալսարանում սովորել է միջազգային հարաբերություններ։ 1998 թվականին Թաշան ավարտել է Փարիզի դիվանագիտական և ռազմավարական հետազոտությունների կենտրոնը։
Թաշան իր մոդելային կարիերան սկսել է Կանադայում, երբ նրան նկատել է նյույորքցի լուսանկարիչ Սթիվեն Մայզելը, որ կազմակերպել է նրա առաջին «Vogue» ամսագրի շապիկի համար։ Ավելի ուշ նա լուսանկարվել է «ELLE» և այլ  ամսագրերի համար։ Աշխատում է «Nivea» ապրանքանիշի հետ։
Թաշան սովորել է դերասանական վարպետություն Փարիզի «Կուր Ֆլորան» թատերական դպրեցում և խոսքի ու դրամայի կենտրոնական դպրոցում։
1998 թվականին Թաշան կատարել է իր նորամուտը կինոյում։ Առավել հայտնի է «Գործական Ջոնի Ինգլիշ» ֆիլմում մարմնավորած կոմսուհի Ալեքսանդրայի դերով։
2006 թվականին Թաշան մասնակցել է Մոսկվայի XXVIII կինոփառատոնի փակման արարողությանը։
Թաշան Ջուդի Դենչի և Ջիլիան Անդերսոնի հետ միասին Լոնդոնի թագավորական թատրոնում խաղացել է «Հմայված երեկո» բեմադրության մեջ Ռիչարդ Չարլզ Ռոջերսի երաժշտության գալահամերգի ժամանակ, որն անցկացվում էր նեյրոֆիբրոմատոզ ասոցացիային օգնելու նպատակով։
Ներկայում Թաշան աշխատում է Հարավային Աֆրիկայի Նելսոն Մանդելայի մանկական հիմնադրամում, ՅՈՒՆԵՍԿՕ բարի կամքի դեսպան է Բոլիվիայում և Ալժիրում, ինչպես նաև աշխատում է UNAIDS-ի հետ Մոզամբիկում որպես երեխաների իրավունքների համար պայքարող։


== Անձնական կյանք ==
2009 թվականից ընկերություն է անում երգիչ Բռայան Ֆերիի հետ, ում հետ ծանոթացել է «Կարմիր խաչի» 150- ամյակի միջոցառման ժամանակ։


== Ֆիլմագրություն ==


== Ծանոթագրություններ ==


== Ссылки ==
Տաշա դի Վաշկոնսելուշ (անգլ.) Internet Movie Database կայքում
Թաշայի պաշտոնական կայք
(6617) Բոեթիուս

(6617) Բոեթիուս (անգլ.՝ Boethius), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 25-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,210762 ա. մ., առավելագույնը մոտենում է 1,9051 ա. մ. հեռավորության վրա և հեռանում 2,5164 ա. մ.։ Արեգակի շուրջ մեկ ամբողջական պտույտ է կատարում 1200,64 երկրային օրվա ընթացքում, իր ուղեծրով շարժվելով միջինում 0,299841 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,42° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6617) Բոեթիուս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Երիտասարդի դիմանկարը (Ռաֆայել, Կրակով)

«Երիտասարդի դիմանկարը», Ռաֆայելի նկարը, որը  Չարտորյան իշխաների ժողովից (Լեհաստան) հափշտակվել է նացիստների կողմից։
Ըստ որոշ վարկածների նկարը Ռաֆայելի ինքնանկարն է։ Այս կարծիքը հիմնված է Ռաֆայելի միակ հավաստի (Վազարիի վկայությամբ) նկարի նմանության վրա։
В 1798 թվականին արքա Ադամ Չարտորիսկին նկարը Իտալիայից տեղափոխում է Լեհաստան։ Այդ ժամանալից ի վեր նկարը գտնվում է իր մոր կողմից ստեղծված թանգարանում, որը գտնվում է Կրակովում։
Երկրորդ համաշխարհային պատերազմը սկսելուց հետո՝ 1939 թվականին, նկարը թաքցվել է Չարտորյանների ընտանեկան կալվածքում, որը գտնվում է Սենյավայում, բայց շուտով հայտնաբերում է գեստապոն։ Այն ընտվել էր Լինցում կազմակերպվող ֆյուրերի թանգարանի համար, իսկ 1945 թվականին տեղափոխել են Վավելի դղյակ, որը Լեհաստանի գերմանացի գեներալ-նահանգապետ Հանս Ֆրանկի նստավայրն էր։
Պատերազմի ավարտին Ֆրանկը նկարների հավաքածուով փախել է Բավարիա, որտեղ 1945 թվականի մայիսի 4–ին կալանավորվել է ամերիկական զինվորականների կողմից։ Նրա մոտ չեն գտել «Երիտասարդի դիմանկարը»։ Ֆրանկը հաղորդել է այն վայրերի մասին, որտեղ նացիստները թաքցրել են գեղարվեստական արժեքները, սակայն դրանցից ոչ մեկում չի գտնվել նկարը։
2012 թվականի օգոստոսին կեղծ հաղորդագրություն է ստացվում այն մասին, որ Լեհաստանի ԱԳՆ մշակութային արժեքների վերականգնման հարցերով ներկայացուցիչ Վոյցեխ Կովալսկին հայտարարել է, որ գլուխգործոցը գտնվում է «անվտանգ տեղ» և չի նշում քաղաքի անունը։ Շուտով պարզվում է, որ լուրը հորինել են, որպեսզի ընթերցողի մոտ հետաքրքրություն առաջացնեն։ Նախարարության ներկայացուցիչը պարզաբանել է, որ նկարի նոր հետքեր չեն հայտնաբերվել։


== Տես նաև ==
Կզաքիսով տիկինը — Լեոնարդո դա Վինչիի նկարը՝ Չերտորյան հավաքածուից։


== Արտաքին հղումներ ==
Ռաֆայելի նկար «Երիտասարդի դիմանկարը»
Բիրգեր Յարլսգատան (փողոց)

Բիրգեր Յարլսգատան շվեդերեն՝ Birger Jarlsgatan (շվեդերեն՝ Birger Jarlsgatan), Ստոկհոլմի ամենաերկար փողոցներից։ Փողոցի գնումների թաղամասը բաժանվում է 2 հարևան՝ Նորրմալմի և Վասաստանդենի շրջանների։
1885 թվականին անվանվել է Յարլ Բիրգերի պատվին. «Բիրգեր Յարլս Գատա» («Գատա» նշանակում է «փողոց»)։ Ժամանակակից անվանումը օգտագործվել է 1932 թվականից։
Թողոցում է գտնվում Ստուրեպլանի հրապարակը և Բալետ ակադեմիան։ Այստեղ են գտնվում նաև Ստոկհոլմի որոշ բացառիկ խանութները, այդ թվում Gucci, Max Mara, Louis Vuitton, Georg Jensen, Mulberry и Cerruti։
Հակառակ կողմում են գտնվում՝ Հունական Սուրբ Գևորգի տաճարը։


== Ծանոթագրություններ ==
Կիսանախագահական Հանրապետություն

Կառավարման համակարգն իրենից ներկայացնում է տվյալ երկրում իշխանության ձևավորման և ժողովուրդ-իշխանություն փոխհարաբերությունների համակարգ։ Ըստ կառավարման համակարգի պետությունները լինում են՝

հանրապետություններ,
միապետություններ։


=== Հանրապետություն ===
Հանրապետական կառավարման համակարգի պարագայում իշխանությունը ձևավորվում է ուղղակի կամ անուղղակի ընտրությունների միջոցով, որի դեպքում ժողովուրդը մասնակցում է իշխանության ձևավորման գործընթացին։ Առանձնացվում են հանրապետական կառավարման համակարգի 3 տեսակներ՝

նախագահական,
պառլամենտական,
խառը կամ կիսանախագահական։


==== Կիսանախագահական հանրապետություն ====
Կիսանախագահական կառավարման համակարգերը շատ տարածված են։ Կիսանախագահական հանրապետությունները բաժանվում են 2 խմբի՝

նախագահական-վարչապետական,
խորհրդարանական-նախագահական։Առաջինի պարագայում նախագահը ավելի մեծ լիազորություններ ունի կառավարության ձևավորման գործընթացում։ նա կարող է ձևավորել կառավարություն, նշանակել վարչապետին, իսկ խորհրդարանը արդեն երկրորդ փուլում կառավարության հաստատման ժամանակ կարող է անվստահություն հայտնել կառավարությանը։ Այդպիսի կարգ էր գործում ՀՀժում մինչջ սահմանադրական բարեփոխումները՝ 2005 թ. նոյեմբերի 27-ին։ Սահմանադրության բարեփոխումներով կառավարության ձևավորման գործընթացում խորհրդարանի դերը ավելի մեծացավ։ Բարեփոխված սահմանադրությամբ նախագահը վարչապետ է նշանակում խորհրդարանական խումբ-խմբակցությունների հետ խորհրդակցելուց հետո, պատգամավորների մեծամասնության վստահությունը վայելող անձի։ Ռուսաստանում, որը նույնպես կիսանախագահական հանրապետություն է, վարչապետի թեկնածությունը նախագահը առաջարկում է ՊետԴումային, որն էլ քվեարկում է վարչապետի օգտին։
Պրիլադոժսկի

Պրիլադոժսկի (ռուս.՝ Приладожский), քաղաքատիպ ավան Ռուսաստանի Լենինգրադի մարզի Կիրովսկի շրջանի կազմում։
Բնակչությունը 2010 թվականին գրանցված տվյալներով կազմում էր 5757 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռինով

Ռինով (գերմ.՝ Rhinow), քաղաք Գերմանիայի Բրանդենբուրգ երկրամասում։
Մտնում է Հաֆելլանդ շրջանի կազմի մեջ։ Գտնվում է Ռինովի ենթակայության տակ։ Բնակչությունը 1716 մարդ է (ըստ 2010 թվականի դեկտեմբերի 31-ի տվյալների)։ Զբաղեցնում է 31,51 կմ² տարածք։ Պաշտոնական կոդ՝ 12 0 63 260։


== Ծանոթագրություններ ==


== Արտաքին հղումներ ==
Պաշտոնական էջ
Ակնարկ (ժանր)

Անվան այլ կիրառումների համար տե՛ս՝ Ակնարկ (այլ կիրառումներ)Ակնարկ, գրական և լրագրային ժանր, վավերագրական գրականության տեսակներից։
Ակնարկի հեղինակը պատմում է ոչ թե երևակայությամբ ստեղծված հերոսների և գործողությունների, այլ իրականում գոյություն ունեցող մարդկանց և նրանց հետ կատարվող դեպքերի ու փաստերի մասին։ Ակնարկներում մեծ մասամբ պահպանվում են հերոսների իրական անունները, կենսագրական փաստերը, բնավորության գծերը և այլն։ Սրանով ակնարկը տարբերվում է գրական մյուս ժանրերից։
Սակայն ակնարկագրին ևս անհրաժեշտ է ստեղծագործական երևակայություն՝ կյանքի երևույթներից ու փաստերից բնորոշը, տիպականը ընտրելու, դեպքերն ու հերոսների արարքները հոգեբանորեն պատճառաբանելու համար։
Բարձրարվեստ ակնարկներում օգտագործվում են գեղարվեստական տարբեր միջոցներ (բնանկար, դիմանկար, երկխոսություն, հեղինակային միջամտություն), դրան զուգակցելով հրապարակախոսական ու գիտական տվյալների հետ (թվեր, փաստաթղթեր, իրեղեն ապացույցներ և այլն)։ Ակնարկագիրը կարող է ստեղծել լիարժեք կերպարներ՝ բնավորության համոզիչ գծերով։ Մաքսիմ Գորկին գրում էր, որ ակնարկը գտնվում է «հետազոտության և պատմվածքի միջև»։
Հայ գրականության մեջ բարձրարվեստ ակնարկներ են գրել Միքայել Նալբանդյանը («Հիշատակարանի» որոշ գլուխներ), Րաֆֆին («Աղթամարա վանքը», «Ճանապարհորդություն Պարսկաստանում»), Հակոբ Պարոնյանը («Պտույտ մը Պոլսո թաղերուն մեջ»), Վրթանես Փափազյանը («Տուրիստի հիշատակարանից») և այլք։


== Աղբյուրներ ==
Աստերոիդների ցանկ (285601-285700)

Աստերոիդների ցանկ (285501-285600)  • Աստերոիդների ցանկ  • Աստերոիդների ցանկ (285701-285800)
 Աստերոիդների ցանկ (285501-285600)  • Աստերոիդների ցանկ  • Աստերոիդների ցանկ (285701-285800)
Կրոնական տոներ

Կրոնական տոներ , կրոնա-դիցաբանական կարևոր անցքերի, իրադարձությունների և անձնավորությունների պատվին սահմանված օրեր։ Կրոնական տոները պաշտամունքի կարևոր մաս են և նշվում են հատուկ արարողություններով, շուքով ու հանդիսավորությամբ, ուղեկցվում թատերական տեսարաններով, երգեցողությամբ, երաժշտությամբ, պարերով ու խնջույքներով, երբեմն՝ զոհաբերությամբ։ Կրոնական տոներն առաջացել են նախնադարյան հասարակարգում՝ սերտորեն առնչվելով մոգական արարողություններին, տոտեմի պաշտամունքին և մարդկանց հիմնական կենսապայմաններին՝ երկրագործությանը (ցանք, արգասավորում, բերքահավաք), անասնապահությանը (բեղմնավորում, ծին, կիթ), որսորդությանը։ Դասակարգային հասարակարգում կրոնական տոները ստացել են համապետական բնույթ, ամփոփվել պաշտոնական տոնացույցներում։ Հեթանոսական Հայաստանում կրոնական տոներին են նվիրված եղել Նավասարդին, հայոց դիցաբանի աստվածներին (Արամազդ, Սիհր, Վահագն, Տիր, Անահիտ, Աստղիկ, Նանե)։ Քրիստոնեական եկեղեցու կրոնական տոները հիմնականում հինկտակարանային և հեթանոսական տոների ժառանգություն են։ Զատիկը՝ գարնանային օրահավասարին տոնվող պասեքի, Հոգեգալուստը՝ Մովսես մարգարեին աստծո 10 պատվիրանների նվիրաբերման հին կտակարանային տոնի, Ծննդյան տոնը՝ եգիպտական Օսիրիսին, փոքրասիական Կիբելային կամ հունական Դիոնիսոսին նվիրված ծննդյան տոների վերափոխումն էր։ Քրիստոնեական կրոնական տոներին են նվիրված նաև Մարիամ Աստվածածնին, Հովհաննես Մկրտչին, Առաքյալներին, սրբադասված գործիչներին։ Իսլամի կրոնական տոները նույնպես ժառանգված են հեթանոսությունից (Ղուրան-բայրամ, Ուրազա-բայրամ) կամ նվիրված են Մուհամմեդ մարգարեին (Մավլիդ, Միրաջ)։ Քրիստոնեական եկեղեցիները նշում են համաքրիստոնեական, ինչպես նաև իրենց պատմությանը, ավանդույթին ու դոգմաներին վերաբերող յուրահատուկ տոներ։ Հայաստանյայց առաքելական եկեղեցու կրոնական տոներն են Այլակերպությունը (հեթանոսական Վարդավառը), Աստվածահայտնությունը, Խաչվերացը, Տյառնընդառաջը, Գրիգոր Լուսավորչին, Թարգմանչաց, Վարդանանց, սրբադասված գործիչների, համաշխարհային առաջին և երկրորդ պատերազմների զոհերի, Սարդարապատի հերոսամարտում ընկածների հիշատակին նվիրված տոները և այլն։ Կրոնական տոների նպատակն է հավատացյալների մեջ ամրապնդել կրոնի հեղինակությունը, «ապացուցել» եկեղեցու կամ տվյալ կրոնական կազմակերպության հավատարմությունը քարոզած գաղափարներին։
Բլեմ

Բլեմ  (ֆր.՝ Blesmes), կոմունա Ֆրանսիայում՝ Պիկարդիա մարզում՝ Էնա գավառում։ Մտնում է Շատո Տիերի կանտոնի կազմի մեջ։ Կոմունայի շրջանը՝ Շատո Տերրի։
INSEE կոդը՝ 02094։


== Բնակչություն ==
2010 թվականին բնակչությունը կազմել է 371 մարդ։


== Տնտեսություն ==
2010 թվականի տվյալներով 265 աշխատունակ տարիքի մարդկանցից (15-64 տարեկան) 190-ը տնտեսապես ակտիվ էին, 75-ը՝ ոչ ակտիվ (ակտիվության ցուցանիշը՝ 71,7%, 1999 թվականին եղել է 75,2%)։ 190 աշխատունակ բնակիչներից 177-ը աշխատում էին (99 տղամարդ և 78 կին), անաշխատանք էին 13-ը (7 տղամարդ և 6 կին)։
75 անգործունակ մարդկանցից 23-ը աշակերտներ կամ ուսանողներ էին, 34 -ը թոշակառու, 18-ը անաշխատունակ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ – Բլեմ (ֆր.)
Պեչեգոլ

Պեչեգոլ (ռուս.՝ Печегол, խակ.՝ Пиҷехол), գյուղ Ռուսաստանի Խակասիա հանրապետության Տաշտիպսկի շրջանի կազմում։
Բնակչությունը 2004 թվականին գրանցված տվյալներով կազմում էր 137 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քիմիօսմոս

Քիմիօսմոսը (անգլերեն՝ chemiosmosis) քիմիական ընթացք է, որը բացատրում է բջիջների էներգիա ստանալու ձևը։ Ըստ քիմիօսմոսի, էներգիան բջիջներում պահեստավորվում է դրական լիցքավորված ջրածնային իոնները, կամ պրոտոնները, ընտրողաբար թափանցելի թաղանթից մի կողմ մղելու միջոցով, որը էլեկտրաքիմիական գրադիենտ է առաջացնում։ Առիթի դեպքում (այսինքն՝ ԱՏՖ սինթազ ֆերմենտի լինելու պարագային), պրոտոնները հետ են հոսելու թաղանթի միջից, ազատելով էներգիա, որը կարելի է լծվել ԱՏՖ մոլեկուլներ ստեղծելու համար։
Պիտեր Միչելը առաջին անգամ առաջարկեց, որ ԱՏՖ-ն առաջանում է թաղանթի երկայնքով էլեկտրաքիմիական խտության գրադիենտի լծելով։ Նախկան Միչել, տարածված հասկացությունն այն էր, որ ԱՏՖ-ն առաջանում էր սնունդի էներգիայից քիմիական ընթացքների շնորհիվ, և ոչ էլեկտրաքիմիական։ Պիտեր Միչելը քիմիօսմոսական տեսությունը առաջարկել է 1961 թվականին, իսկ քիմիայի Նոբելյան մրցանակին արժանացել 1978 թվականին այդ տեսության շնորհիվ։


== Աղբյուրներ ==
Կիրյաթ Յամ

Կիրյաթ Յամ (եբրայերեն՝ קרית ים‎) քաղաք Իսրայելում։ Հիմնադրվել է 1941 թվականին։ Այն ընդգրկում է 4339 դունամ տարածք։ Քաղաքի կարգավիճակ է ստացել 1976 թվականին։ 
Բնակչությունը՝ ▲39 900 մարդ (դեկտեմբերի 31, 2018)։ Կիրյաթ Յամի բնակիչների մեծ մասը հրեաներ են։ Կանանց և տղամարդկանց հարաբերակցությունը 1097 կին 1000 տղամարդու համար։
Քաղաքը տեղակայված է Հայֆայի մարզից հյուսիս, որը գտնվում է Կրայոտի քաղաքային ագլոմերացիայի տարածքում։
Կիրյաթ Յամի քաղաքապետը Դավիթ Էվեն-Ցուրն է։


== Պատմություն ==
Հայֆա ծոցի ափին գտնվող մեծ հողատարածք Սուրսոկ ընտանիքից Բեյրութի ամերիկյան Սիոն համայնքի կողմից գնվել է 1925 թվականին։ 1928 թվականին Bayside Land Corporation-ը՝ Պաղեստինի տնտեսական կորպորացիայի և «Հրեական ազգային հիմնադրամի» համատեղ ձեռնարկությունը, ձեռք բերեց 2.400 դունամ հող՝ Իրաքի նավթային ընկերության նավթատարի կառուցման համար։ Բնակելի տարածքի զարգացումը սկսվել է 1939 թվականին, իսկ առաջին տները կառուցվել են 1940 թվականին։


== Բնակչություն ==
Քաղաքի հյուսիսային մասում կան մեծ թվով վերադարձողներ նախկին Խորհրդային Միությունից, Հյուսիսային Աֆրիկայից և Եթովպիայից, որոնցում ստեղծվել են վերադարձողների համար կենտրոններ, և կառուցվել են նոր բնակելի շենքեր։


== Քաղաքաշինություն ==
Քաղաքի զարգացման ծրագրերը, որոնք ուղղված են հին Գիմելի թաղամասի արդիականացմանը, արգելափակվել են պաշտպանական Ռաֆայել ընկերության կողմից, քանի որ զենքի հիմնական գործարանը գտնվում է քաղաքում։ 2009 թվականին Հայֆայի շրջանի պլանավորման հանձնաժողովը հաստատեց թաղամասի բարձրահարկ շինարարությունը՝ վերացնելով Ռաֆայելի առարկությունները։


== Քույր քաղաքներ ==
Կիրյաթ Յամի հետ քույր քաղաքներ են՝

Կրեթեյ, Ֆրանսիա
Ֆրիդրիսխայն-Կրոցբերգ, Գերմանիա
Կիսլովոդսկ, Ռուսաստան
Մակո, Հունգարիա
Փոթի, Վրաստան
Սիգետու Մարմացիե, Ռումինիա


== Ծանոթագրություններ ==


== Հղումներ ==
Служба Google Earth вернула Кирьят-Ям Израилю, 29 марта 2011 г. newsru
Անապատային կաքավ

Անապատային կաքավ (լատ.՝ Ammoperdix griseogularis), փասիանների ընտանիքին պատկանող թռչուն, որը գրանցված է Հայաստանի Հանրապետության Կարմիր գրքում։


== Տարածվածություն ==
Տարածված է Մեսոպատամիայից մինչև Իրան և Ինդ ու Պենջաբ, դեպի հյուսիս հասնում է մինչև Թուրքմենստան և Տաջիկստան։ Հայաստանում հայտնաբերված է հանրապետության ծայր հարավում և Մեղրու շրջանում՝ Իրանի սահմանի մոտ։


== Էկոլոգիա ==
Ապրում է աղքատ չորային բուսականությամբ ծածկված Մեղրու լեռնաշղթայի հարավային քարքարոտ լանջերի ցածր լեռնային շրջանում։
Նստակյաց թռչուն է, որը բնադրում է հողի վրա։ Ապրիլի կեսերից մինչև հուլիս արեալի տարբեր մասերում ձվադրում է տարեկան մեկ անգամ։ Ձվակույտում կարող է լինել 8-12 ձու։ Զարգացումը տևում է 21 օրից ավելի։


== Պահպանություն ==
Քիչ մտահոգ տեսակ կարգավիճակով ընդգրկված է ԲՊՄՄ Կարմիր ցուցակում և գնահատվում է որպես խոցելի տեսակ։
Ծայրահեղ փոքր թվաքանակով և ոչ կանոնավոր բնադրող տեսակ է։
Սպառնացող վտանգներից են փոքր թվաքանակը, տնտեսական գործունեության արդյունքում բնորոշ ապրելավայրերի քայքայումը և որսագողությունը։
Խիստ պահպանության կարիք ունեցող տեսակի արեալի մի մասն ընդգրկված է «Արևիկ» ազգային պարկի տարածքում և անհրաժեշտ է սահմանել խիստ վերահսկողություն որսագողության վրա։


== Ծանոթագրություններ ==
Էմիլ Ֆորսբերգ

Էմիլ Ֆորսբերգ (շվեդ.` Emil Peter Forsberg, հոկտեմբերի 23, 1991(1991-10-23), Սունդսվալ, Վեսթերնորլանդ, Շվեդիա), շվեդ կիսապաշտպան, որը հանդես է գալիս գերմանական «ՌԲ Լայպցիգում» և Շվեդիայի ազգային հավաքականում։


== Ակումբային կարիերա ==


=== «Մալմո» ===
2013 թվականին Էմիլը պայմանագիր է կնքել շվեդական «Մալմյոյի» հետ։ Իր դեբյուտը նշել է 2013 թվականի մարտի 31-ին։ Թիմի կազմում իր առաջին գոլը խփել է հունիսի 1-ին։


=== «ՌԲ Լայպցիգ» ===
2015 թվականին տեղափոխվել է գերմանական «ՌԲ Լայպցիգ», և թիմի հետ կնքել 3 տարվա պայմանագիր։


== Միջազգային կարիերա ==
2014 թվականից սկսած հանդես է գալիս Շվեդիայի ազգային հավաքականի կազմում։


== Ձեռքբերումներ ==


=== Թիմային ===
Շվեդիայի չեմպիոն - 2013
Շվեդիայի սուպերգավաթակիր - 2013


== Ծանոթագրություններ ==


== Արտաքին հղումներ ==
Պրոֆիլը soccerway.com կայքում
Մ.թ.ա. 353


== Դեպքեր ==


== Ծնունդներ ==


== Մահեր ==
Երջանիկ Հովեյան

Երջանիկ Սարգսի Հովեյան (1921, Երանոս, Նոր Բայազետի գավառ, Հայկական ԽՍՀ), հայ մանկավարժ։ ԽՄԿԿ անդամ (1943): ՀԽՍՀ վաստակավոր ուսուցիչ (1969): Հայրենական մեծ պատերազմի մասնակից։


== Կենսագրություն ==
Երջանիկ Հովեյանը ծնվել է 1921 թվականին, Մարտունու շրջանի Երանոս գյուղում։ 1940 թվականին ավարտել է Կամո քաղաքի մանկավարժական ուսումնարանը և ուսուցչական աշխատանքի անցել Մարտունու շրջանում։ 
1940 թվականի հոկտեմբերին զորակոչվել է կարմիր բանակ և ծառայել 141-րդ դիվիզիայի 745-րդ հրաձգային գնդում, որը գտնվել է Շեպետովկա քաղաքում։ 1941 թվականի հունիսի 22-ին նրանց զորամասը մարտի է բռնվել թշնամու մոտոհետևակային և տանկային ուժերի հետ։ Հունիսի 29-ին Երջանիկը վիրավորվել է, ապաքինվելուց հետո ծառայել է 3-րդ գվարդիական փառաբանված դիվիզիայի 22-րդ հրետանային գնդում։ Սեպտեմբերին Վոլխովի ռազմաճակատում կռվել է Լենինգրադի պաշտպանության համար։ 1942 թվականի ամառը նրանց զորամասը տեղափոխվել է Ռյազանի մարզ, համալրվել թարմ ուժերով և տեղափոխվել Ստալինգրադյան ռազմաճակատ։ Մարտերից մեկում Երջանիկը վիրավորվել է, ապաքինվելուց հետո վերադարձել է իր գունդը։ 1943-1944 թվականներին մասնակցել է Դոնբասի, Աջափնյա Ուկրաինայի, այնուհետև Ղրիմի ազատագրմանը։ 1944-1945 թվականներին 1-ին Մերձբալթյան և 3-րդ Բելոռուսական ռազմաճակատների կազմում մասնակցել է Բելոռուսիայի, Լիտվայի ազատագրմանը, Քյոնիգսբերգի գրավմանը։
Հովեյանը պարգևատրվել է Կարմիր աստղի, Փառքի 3-րդ աստիճանի շքանշաններով, «Խիզախության համար», «Լենինգրադի պաշտպանության համար», «Ստալինգրադի պաշտպանության համար», Քյոնիգսբերգի գրավման համար մեդալներով։ 1943 թվականին ընդունվել է կուսակցության շարքերը։
1945 թվականին զորացրվել է բանակից և շարունակել մանկավարժական աշխատանքը։ Ավարտել է հեռակա մանկավարժական ինստիտուտի աշխարհագրության ֆակուլտետը։ Երկար տարիներ եղել է Երանոս գյուղի միջնակարգ դպրոցի տնօրեն, այնուհետև՝ երեկոյան դպրոցի տնօրեն։ 1969 թվականին Հովեյանին շնորհվել է ՀԽՍՀ վաստակավոր ուսուցչի կոչում։  


== Պարգևներ ==
ՀԽՍՀ վաստակավոր ուսուցիչ (1969)
Կարմիր աստղի շքանշան
Փառքի 3-րդ աստիճանի շքանշան
«Խիզախության համար» մեդալ
«Լենինգրադի պաշտպանության համար» մեդալ
«Ստալինգրադի պաշտպանության համար» մեդալ
Քյոնիքսբերգի գրավման համար մեդալ


== Ծանոթագրություններ ==
Մալայա Գորբաշա (գյուղ, Չեռնյախովսկի շրջան)

Անվան այլ կիրառումների համար տե՛ս՝ Մալայա ԳորբաշաՄալայա Գորբաշա (ուկրաիներեն՝ Мала Горбаша), գյուղ Ուկրաինայի Ժիտոմիրի մարզի Չեռնյախովսկի շրջանում։ Հիմնադրվել է 1610 թվականին։
2001 թվականի տվյալներով Մալայա Գորբաշա գյուղում բնակվում էր 285 մարդ։ Բնակավայրը զբաղեցնում է 11,1 կմ² տարածք։ Բնակչության խտությունը կազմում էր 25,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լոպ Յու (Լոպտյուգայի վտակ)

Անվան այլ կիրառումների համար տե՛ս՝ Լոպ Յու (այլ կիրառումներ)Լոպ Յու (ռուս.՝ Лопь-Ю), գետ Ռուսաստանում, հոսում Արխանգելսկի մարզում։ Գետաբերանը տեղակայված է Լոպտյուգա գետի ձախ ափին՝ 15 կմ հեռավորության վրա։ Գետի երկարությունը 10 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000043865
Հիդրոլոգիական ուսումնասիրությունների կոդը - 103004386
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Էմիլ Հիրշ

Էմիլ Դևենպորտ Հիրշ (անգլ.՝ Emile Davenport Hirsch, մարտի 13, 1985(1985-03-13), Topanga, Լոս Անջելես շրջան, Կալիֆոռնիա, ԱՄՆ), ամերիկացի դերասան, որը հայտնի է դարձել Շոն Փենի «Վայրի պայմաններում» դրամայի թողարկումից հետո (2007)։


== Կենսագրություն ==
Ծնվել է 1985 թվականի մարտի 13-ին Կալիֆոռնիայում։ Հայրը արդյունաբերական խորհրդատու է, իսկ մայրը՝ նկարչուհի և ծալովի գրքերի դիզայներ։ Հայրական կողմի նախնիները ծագմամբ հրեաներ են, հիմնականում՝ Պրուսիայից, իսկ մայրական կողմի նախնիները՝ բրիտանացիներ և գերմանացիներ են։
Մեծացել է Լոս Անջելեսում (Կալիֆոռնիա) և Սանտա Ֆեում (Նյու Մեքսիկո), որտեղ, ապրել է մոր հետ ծնողների բաժանվելուց հետո։


== Կարիերա ==
Դերասանական կարիերան սկսել է ութ տարեկանում։ Սկզբում սերիալներում և հեռուստաշոուներում («Սաբրինա-փոքր կախարդ», «Տոհմ» և «Նյու Յորքի ոստիկանություն») խաղացել է ոչ մեծ դերեր։ Կինոյում առաջնաելույթ է ունեցել 2002 թվականին՝ խաղալով «Վտանգավոր խաղեր» չափահասների համար դրամայում, որտեղ Հիրշը և Կիրան Կալկինը խաղացել են որպես 1970-ականներին կաթոլիկ դպրոցում սովորող երկու ընկեր։ Հիրշի հաջորդ ֆիլմը եղել է «Կայսերական ակումբ» դպրոցական դրաման (2002), որտեղ նա խաղացել է սենատորի որդու դերը, որը հուշաթղթիկի օգնությամբ փորձել է ընտրվել «կայսերական ակումբ»-ում։ Երկու ֆիլմն արժանացել են քննադատների ջերմ ընդունելությանը («Կայսերական ակումբ»-ի արձագանքը խառն էր), բայց վարձույթում ունեցել են թույլ արդյունքներ։ 2004 թվականին «Հարևանուհին» (англ. The Girl Next Door) երիտասարդական կատակերգությունում խաղացել է գլխավոր դեր։ 2006 թվականին «Ալֆա դոգ» ֆիլմում խաղացել է թմրանյութ վաճառող Ջոնի Տրուլավի դերը։
2008 թվականին Վաչովսկիների «Սփիդի մրցարշավորդ» ֆիլմում խաղացել է գլխավոր դերը, ինչպես նաև «Միլք» ֆիլմում խաղացել է Քլիվ Ջոնսի դերը։
2013 թվականին Մարկ Ուոլբերգի, Թեյլոր Կիտչի և Բեն Ֆոսթերի հետ միասին նկարահանվել է «Միայնակ վերապրողը» ֆիլմում։


== Անձնական կյանք ==
2013 թվականի հկտեմբերի 27-ին Ֆլորիդայում Էմիլն իր նախկին ընկերուհուց ունեցել է որդի՝ Վալորը։
2015 թվականի փետրվարի 12-ին Հիրշին մեղադրանք է առաջադրվել հունվարի 25-ին Փարկ Սիթիի «Դաո» գիշերային ակումբում տեղի ունեցած վեճի ժամանակ «Paramount»-ի ղեկավարներից մեկի՝ Դանիել Բերնֆելդի վրա հարձակվելու համար։ Նույն թվականի օգոստոսի 17-ին Հիրշն ընդունել է իր մեղքը և դատապարտվել 15 օրվա ազատազրկման (վճարելով 4750 դոլլարի չափով տուգանք), 50 ժամվա հասարակական աշխատանքի և 90 օրվա փորձաշրջանի։


== Ֆիլմագրություն ==


== Մրցանակներ և անվանակարգեր ==


== Ծանոթագրություններ ==


== Արտաքին հղումներ ==
«Penn’s Good Boy» (անգլերեն)։ Observer։ 2007-09-18։ Վերցված է 2020-04-12 
Actor of the Year
Men’s Journal 2009
Դյունկերկի օպերացիա

Դյունկերկի օպերացիա, 1940 (պայմանական անվանումը՝ «Դինամո» [Operation Dynamo]), անգլիական էքսպեդիցիոն կորպուսի և ֆրանսիական ու բելգիական առանձին զորամասերի էվակուացիան Ֆրանսիայի Դյունկերկի շրջանից Անգլիա, մայիսի 26-հունիսի 4-ին, Երկրորդ համաշխարհային պատերազմի ժամանակ։ Սեդանի մոտ գերմանական տանկային միավորումների ճեղքման (մայիսի 20) հետևանքով գերմանական զորքերը Ֆլանդրիայում՝ Գրավլին-Արրաս-Բրյուգգեի շրջանում, ծովին սեղմեցին դաշնակից բանակներին (10 անգլիական, 18 ֆրանսիական և 12 բելգիական դիվիզիա)։ Սկսված էվակուացիան հեշտացավ նրանով, որ գերմանացիները չփորձեցին գրավել Դյունկերկը։ Դաշնակիցներին հաջողվեց փրկել 338 հազար մարդ՝ լքելով ամբողջ ռազմական տեխնիկան ու սպառազինությունը։ Անգլիացիները կորցրին 68 հազար մարդ։ Մայիսի 28-ին հանձնվեց բելգիական բանակը, իսկ հունիսի 4-ին՝ էվակուացիան ապահովող ֆրանսիական զորամասերը (40 հազար մարդ)։ 
Դյունկերկի օպերացիային մասնակցում էր անգլիական և ֆրանսիական 860 նավ, որոնցից 224-ը խորտակվեց և նույնքանն էլ վնասվեց։


== Գրականություն ==
Дивайн Д․, Девять дней Дюнкерка, пер․ с англ․, М,, 1965․
(8763) Պուգնաքս

(8763) Պուգնաքս (անգլ.՝ Pugnax), աստերոիդ աստերոիդների հիմնական գոտում։ Հայտնաբերվել է 1971 թվականի մարտի 26-ին Կոռնելիս վան Հաուտենի, Ինգրիդ վան Հաուտեն-Գրունևելդի և Թոմ Գերելսի կողմից Պալոմարում։
Միջին հեռավորությունը Արեգակից կազմում է 2,723436 ա. մ., առավելագույնը մոտենում է 2,656 ա. մ. հեռավորության վրա և հեռանում 2,7909 ա. մ.։ Արեգակի շուրջ մեկ ամբողջական պտույտ է կատարում 1641,63 երկրային օրվա ընթացքում, իր ուղեծրով շարժվելով միջինում 0,219295 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,04° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(8763) Պուգնաքս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շևչենկովո (գյուղ, Բախմաչի շրջան)

Անվան այլ կիրառումների համար տե՛ս՝ ՇևչենկովոՇևչենկովո (ուկրաիներեն՝ Шевченкове), գյուղ Ուկրաինայի Չեռնիգովի մարզի Բախմաչի շրջանում։
2006 թվականի տվյալներով Շևչենկովո գյուղում բնակվում էր 70 մարդ։ Բնակչության խտությունը կազմում էր 291,67 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զաքարիա Կապրուշյան

Զաքարիա Հովսեփի Կապրուշյան (օգոստոսի 18, 1794(1794-08-18), Գեռլա, Կլուժ, Ռումինիա - ապրիլի 27, 1870(1870-04-27), Գեռլա, Կլուժ, Ռումինիա), հունգարահայ գրող, բառարանագիր, մանկավարժ, հասարակական գործիչ։ Սովորել է Կլուժի համալսարանի փիլիսոփայության ֆակուլտետում։


== Ստեղծագործություն ==
Կապրուշյանի աշխատությունները, որ անտիպ են և ամփոփված են 32 հատորում, պահվում են Գեռլա քաղաքի պատմական թանգարանում։ «Կատարեալ է, ոտանաւոր գիրք շարաղրեալ ի Զաքարիա Կապրուշեան, ողբալ զհայաքաղաքն, որ է ի գաւառս Դրանսիլվանիայոյ» (1840) պատմական պոեմում Կապրուշյանը ողբում է Գեռլայի հայերին սպառնացող ձուլման վտանգը։ Ուշագրավ են «Վասն շահապետութեան այնոցիկ, որք տրտմեալք են սրտիւք» (1839) երգիծական բանաստեղծությունների Ժողովածուն, «Վարք էմանուէլ Լորէնզօի» (1855-1857) և «Գիր որ կոչի աստուածային նախախնամութիւն» (1852-1954) վեպերը, «Գանգատ» պարսավագիրը, որտեղ շոշափվում են սոցիալական հարցեր։
1834 թվականին հրատարակել է հայերեն և հունգարերեն այբբենարան՝ Տրանսիլվանիայի հայկական դպրոցների համար։ Արժեքավոր է «Նոր բառագիրք հայ-լաաին և մաճառ լեգուաց» բառարանը։ Գրել է նաև հայերեն և հունգարերեն պիեսներ, բեմադրել Գեռլայի հայկական դպրոցներում։ Մի շարք երգերի խոսքի և երաժշտության հեղինակ է։
42 տարի զբաղվել է մանկավարժությամբ, կրթել հայ երեխաների, արժանացել է արքունական «Արժանյաց խաչ» ոսկե շքանշանի։
EA Play

EA Play (ավելի վաղ՝ EA Access և Origin Access), վճարովի բաժանորդագրությամբ ծառայություն, թողարկված Electronic Arts ընկերության կողմից։ Այն նախատեսված է PlayStation 4, Xbox One և Windows-ի համար։ Ծառայությունը տրամադրում է անսահմանափակ հասնելիություն մի շարք խաղերի համար, որոնք թողարկված են Electronic Arts ընկերության կողմից։
EA Play-ը առաջին անգամ հայտնվել է Xbox One-ի համար 2014 թվականի օգոստոսի 11-ին, իսկ արդեն 5 տարի անց թողարկվեց տարբերակը նաև PlayStation 4-ի համար։ Sony ընկերությունը սկզբնական շրջանում հրաժարվեց ծառայությունից կարծելով, որ այն չի կարող եկամտաբեր լինել։ Steam-ում գնելու հնարավորությունը հասանելի դարձավ 2020 թվականի օգոստոսին։ 


== Բնութագիր ==
EA Play-ի բաժանորդագրությունը կարելի է ձեռք բերել ամենամսա վճարի դիմաց, կամ մի անգամից վճարելով մեկ տարվա համար։ Գնելով բաժանորդագրությունը, օգտատերը հնարավորություն է ստանում Electronic Arts-ի կողմից թողարկված բոլոր խաղերի ամբողջական տարբերակներին։ 
Բոլոր այն օգտտերերը, ովքեր կատարում են խաղի գնումը նախքան խաղի թողարկումը՝ EA Play միջոցով, թողարկումից 5 օր շուտ ստանում են խաղի սահմանափակված տարբերակը։ Խաղում արդեն առկա արդյունքները պահպանվում են և փոխանվում են  խաղի ամբողջական տարբերակին։ 
Խաղերը, որոնք հրապարակվել են Electronic Arts-ի գործընկերների կողմից, չունեն EA Play-ի արտոնություն։ Սակայն, Titanfall ավելացվեց այդ ցանկում 2015 թվականի հուլիսին E3 2015-ի շրջանակներում, որը նաև տրամադրեց անվճար փորձնական տարբերակ Xbox One-ի բոլոր օգտատերերի համար։ 
EA Play-ի բաժանորդները կարող են անվճար ստանալ տարբեր հավելումներ խաղերի համար։ 
2016 թվականի փետվարի 29-ից EA Play-ը ընդլայնեց իր գործունեության շրջանակը, ներառելով այնտեղ խաղեր նաև Xbox 360-ից, իսկ առաջին խաղը դարձավ Plants vs. Zombies խաղի օրիգինալ տարբերակը։ Dead Space խաղը առանց պաշտոնական հայտարարության ավելացվեց բաժանորդագրության մեջ մարտի 31-ին։ 2018 թվականի հունվարի 17-ին խաղերի ցանկին ավելացավ նաև 2006 թվականին Xbox-ի համար նախատեսված՝ Black խաղը։ 
2020 թվականի սեպտեմբերին Microsoft ընկերությունը պայմանագիր կնքեց Electronic Arts-ի հետ, որպեսզի ստանա թույլատրություն տրամադրել EA Play-ը Xbox Game Pass և Windows-ի օգտատերերին։ 2020 թվականի նոյեմբերի 10-ին EA Play հասանելի դարձավ Xbox Game Pass Ultimate-ի բաժանորդների համար, իսկ արդեն 2021 թվականի մարտի 18-ին նաև Windows-ի այն օգտատերերի համար, ովքեր ունեն Xbox Game Pass բաժանորդագրություն։ 


== Բաժանորդագրության թողարկում ==
EA Play-ը առաջին բետա-տարբերակը նախատեսված միայն Xbox One-ի համար թողարկվել է 2014 թվականի հուլիսի 29-ին, իսկ արդեն ամբողջական տարբերակը թողարկվեց 2014 թվականի օգոստոսի 11-ին։ Electronic Arts ընկերությունը, իր ծառայությունը առաջարկել է նաև Sony և Microsoft ընկերություններին, սակայն Sony-ին մերժել է առաջարկը։ Նմանատիպ ծառայություն Origin Access անվանումով թողարկվել է 2016 թվականի հունվարի 12-ին անհատական համակարգիչների համար։ 


== Բաժանորդագրությունում առակ խաղերի ցանկ ==


== Ծանոթագրություններ ==
Աստերոիդների ցանկ (117601-117700)

Աստերոիդների ցանկ (117501-117600)  • Աստերոիդների ցանկ  • Աստերոիդների ցանկ (117701-117800)
 Աստերոիդների ցանկ (117501-117600)  • Աստերոիդների ցանկ  • Աստերոիդների ցանկ (117701-117800)
Ֆրանկենշթեյն

Ֆրանկենշթեյն կամ ժամանակակից Պրոմեթևս, անգլիացի գրող Մերի Շելլիի վեպը, որը պատմում է երիտասարդ գիտնական Վիկտոր Ֆրանկենշտեյնի պատմությունը, ով ստեղծում է մի անճոռնի արարած՝ հրեշ, որն էլ իր հերթին ի վերջո հանդիսանում է Վիկտորի և նրա ընտանիքի դժբախտությունների և կործանման պատճառը։ Շելլին սկսել է գրել վեպը՝ երբ նա դեռ 18 տարեկան էր և առաջին անգամ վեպը տպագրվել է 1818 թվականին Լոնդոնում, սակայն այդ հրատարակության վրա չի եղել հեղինակի անունը։ Շելլիի անունը, որպես հեղինակ, առաջին անգամ հայտնվել է 1823 թվականին Ֆրանսիայում լույս տեսած գրքի երկրորդ հրատարակության մեջ։
Շելլին ճամփորդել է Եվրոպայով 1814 թվականին, Հռենոս գետի շուրջ ճամփորդելիս նա եղել է նաև Գերնշեյմում, որը միայն 17 կիլոմետր է հեռու Ֆրանկենշթեյն դղյակից, որտեղ 2 դար առաջ մի ալքիմիկոս կատարել է իր փորձերը։ Հետագայում նա եղել է Ջենեվայում, որտեղ էլ տեղի են ունենում վեպի հիմնական գործողությունները, այստեղ նրա և իր ուղեկիցների՝ Պերսի Բիշի Շելլիի, Ջորջ Բայրոնի և Ջոն Պոլիդորիի միջև եղել են բազմաթիվ զրույցներ գալվինիզմի և նմանատիպ օկուլիստական թեմաների շուրջ, նրանք վիճել են թե իրենցից ով կգրի լավագույն սարսափ պատմությունը։ Մի քանի օր թեմայի մասին մտածելով Շելլին ի վերջո երազում տեսել է մի գիտնականի, ով կյանք է տվել մի արարածի, և սարսափել է իր արածի ահավորությունից, Շելլի երազը հետագայում ծնունդ տվեց վեպի հիմնական սյուժեին։
Վեպը իր մեջ պարունակում է ինչպես գոթիկ ժանրի այնպես էլ ռոմանտիկ ժանրի մասեր, և այն կարելի է համարել գիտա-ֆանտաստիկ ժանրի առաջին նմուշներից մեկը։ Վեպը լայնածավալ ազդեցություն է թողել ինչպես գրական աշխարհում, նաև դրա շրջաններից դուրս և վեպի հիման վրա նկարահանվել են բազմաթիվ ֆիլմեր։ Վեպը հիմնականում ներկայացված և գրված է նամակների տեսքով։
Վեպի հիման վրա նկարահանված առաջին ֆիլմը ստեղծվել է 1910 թվականին «Ֆրանկենշթեյն» անվան ներքո, և նրա տևողությունը 16 րոպե է։


== Ծանոթագրություններ ==


== Արտաքին հղումներ ==
Ֆրանկենշթեյնը գուտենբերգի նախագծում
Ֆիլոտրանո

Ֆիլոտրանո (իտալերեն՝ Filottrano), կոմունա Իտալիայում, գտնվում է Մարկե մարզի Անկոնա գավառում։ Բնակչությունը կազմում է 9671 մարդ (2008 թվականի տվյալներով), բնակչության խտությունը՝ 137 մարդ/կմ²։ Տարածքը կազմում է 70 կմ²։ Փոստային ինդեքս՝ 60024։ Հեռախոսային կոդ՝ 071։


== Ժողովրդագրություն ==
Բնակչության գրաֆիկը.


== Համայնքի վարչակազմ ==
Հեռախոս։ 071 722781
Էլեկտրոնային փոստ։ info@comune.filottrano.an.it
Պաշտոնական կայք։ http://www.comune.filottrano.an.it/


== Արտաքին հղումներ ==
Պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պոդորոժնյա

Պոդորոժնյա (ուկրաիներեն՝ Подорожня), գյուղ Ուկրաինայի Վիննիցայի մարզի Խմելնիկի շրջանում։ Հիմնադրվել է 1823 թվականին։
2001 թվականի տվյալներով Պոդորոժնյա գյուղում բնակվում էր 319 մարդ։ Բնակավայրը զբաղեցնում է 1,2 կմ² տարածք։ Բնակչության խտությունը կազմում էր 265,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոնք-ազդրային հոդ

Կոնք-ազդրային հոդ (լատ.՝ articulátio cóxae), հոդավորում կոնքոսկրի կիսագնդաձև հոդափոսի (քացախափոս) և ազդրոսկրի գլխիկի միջև։ Բազմառանցքանի ընկուզաձև հոդ է։ Լայնական առանցքի շուրջ կատարվում է ստորին վերջույթի ծալում և տարածում, սլաքայինինը՝ զատում և առբերում, ուղղահայացինը՝ պտույտ ներս և դուրս։ Կոնք-ազդրային հոդը արտաքինից շրջապատված է պիրկ և ամուր հոդաշապիկով ու կապաններով։ Արյուն մատակարարումը՝ ազդրային և ներքին զստային զարկերակներով, նյարդավորումը՝ ազդրային, փակողական և նստային նյարդերով։
Cygames

Cygames, ճապոնական ընկերություն, որը զբաղվում է համակարգչային խաղերի տարածմամբ։ Հիմնադրվել է 2011 թվականին։ 2012 թվականին DeNA ընկերությունը ձեռք բերեց ընկերություն բաժնետոմերի 24%։ Սկզբնավորման շրջանից սկսած ընկերությունը թողարկում էր խաղեր Mobage պլատֆորմի համար, իսկ արդեն 2013 թվականից նաև Android և iOS օպերացիոն համակարգերի համար։
Ընկերության գլխավոր գրասենյակը տեղակայված է Սիբույա քաղաքում։


== Պատմություն ==
Cygames-ը հիմնադրվել է 2011 թվականին CyberAgent ճապոնական ընկերության կողմից։ 2012 թվականին DeNA ընկերությունը ձեռք բերեց Cygames բաժնետոմսեր 24%-ը։ Ավելի ուշ, Gamasutra-ն ընդգրկեց ընկերությանը տարվա լավագույն մշակողների տասնյակում։ 2012 թվականի հուլիսին Cygames-ը հիմնեց CyDesignation ընկերությունը, որը զբաղվելու էր խաղերի համար դիզայներական լուծումներ գտնելով։ 2016 թվականի մարտին Cygames-ը հայտարարեց, սեփական մասնաճյուղի հիմնման մասին, որը զբաղվելու էր անիմեների մշակմամբ, և հայտնի էր ինչպես՝ CygamesPictures։ 2016 թվականին Cygames-ը հայտարարեց, որ սկսում է լայնամասշտաբային նախագծի վրա աշխատանքները՝ Project Awakening, որը նախատեսված էր խաղային համակարգերի համար, ինչպես նաև հայտնի դարձակ Օսակի քաղաքում նոր ենթակառուցվածքի ստեղծման մասին, որ կենտրոնացված էր խաղային համակարգերի համար նախատեսված խաղերի մշակմամբ։
2017 թվականի մայիսին Cygames և Kodansha միավորվեցին նոր լեյբլի թողարկման համար, որը կրելու էր Cycomi անվանումը։


== Ծանոթագրություններ ==
Տորտոնա

Տորտոնա  (իտալերեն՝ Tortona), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 27 163 մարդ (2008)։ Բնակչության խտությունը՝ 274մարդ/կմ²։ Տարածքը կազմում է 99 կմ²։ Փոստային ինդեքս՝ 15057։ Հեռախոսային կոդ՝ 0131։
Բնակավայրի հովանավորն է հանդիսանում սուրբ Մարկիանոս Տորտոնան։ Տոնը նշվում է մարտի 6-ին։


== Ժողովրդագրություն ==
Ժողովրդագրություն


== Հայտնի մարդիկ ==
Մարկիանոս Տորտոնա՝ եպիսկոպոս, նահատակ։


== Կոմունայի վարչակազմ ==
Հեռախոսահամար՝ 0131 8641
Էլեկտրոնային փոստ՝ webmaster@comune.tortona.al.it
Պաշտոնական կայք՝ www.comune.tortona.al.it


== Տե՛ս նաև ==
Իտալիայի վարչական բաժանում


== Արտաքին հղումներ ==
Տորտոնայի պաշտոնական կայք (իտալ.)
Վիճակագրության ազգային ինստիտուտ(իտալ.)
Վիճակագրության ազգային ինստիտուտ Archived 2009-12-07 at the Wayback Machine. (անգլ.)


== Ծանոթագրություններ ==